ระเบียบกรุงเทพมหานครระเบียบกรุงเทพมหานครว่าด้วยการพักอาศัยในอาคารที่พักอาศัยของสำนักสิ่งแวดล้อมกรุงเทพมหานครและการใช้จ่ายเงินบำรุงอาคารที่พักอาศัยพ.ศ. ๒๕๕๙ โดยที่เป็นการสมควรกำหนดระเบียบกรุงเทพมหานครว่าด้วยการพักอาศัยในอาคารที่พักอาศัยของสำนักสิ่งแวดล้อม กรุงเทพมหานครและการใช้จ่ายเงินบำรุงอาคารที่พักอาศัยอาศัยอำนาจตามความในมาตรา๔๙ แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ ประกอบกับข้อ ๕แห่งข้อบัญญัติกรุงเทพมหานคร เรื่อง วิธีการงบประมาณพ.ศ. ๒๕๒๙ และข้อ ๒๑ แห่งข้อบัญญัติกรุงเทพมหานคร เรื่อง วิธีการงบประมาณ พ.ศ. ๒๕๒๙ซึ่งแก้ไขเพิ่มเติมโดยข้อบัญญัติกรุงเทพมหานคร เรื่อง วิธีการงบประมาณ (ฉบับที่ ๔)พ.ศ. ๒๕๕๕ ผู้ว่าราชการกรุงเทพมหานครจึงกำหนดระเบียบกรุงเทพมหานครขึ้นไว้ดังต่อไปนี้ข้อ๑ ระเบียบนี้เรียกว่า ระเบียบกรุงเทพมหานครว่าด้วยการพักอาศัยในอาคารที่พักอาศัยของสำนักสิ่งแวดล้อมกรุงเทพมหานคร และการใช้จ่ายเงินบำรุงอาคารที่พักอาศัย พ.ศ. ๒๕๕๙ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ บรรดาข้อบังคับ ระเบียบหรือคำสั่งอื่นใดในส่วนที่ได้กำหนดไว้แล้วในระเบียบนี้ หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ๔ ในระเบียบนี้อาคารที่พักอาศัย หมายความว่าอาคารที่พักอาศัยของสำนักสิ่งแวดล้อมบริเวณศูนย์กำจัดมูลฝอยอ่อนนุชหรือศูนย์กำจัดมูลฝอยหนองแขมข้าราชการ หมายความว่า ข้าราชการกรุงเทพมหานครตามกฎหมายว่าด้วยระเบียบข้าราชการกรุงเทพมหานครและบุคลากรกรุงเทพมหานครลูกจ้างประจำ หมายความว่าลูกจ้างประจำของกรุงเทพมหานคร รวมทั้งพนักงานของการพาณิชย์ของกรุงเทพมหานครเจ้าหน้าที่ หมายความว่าผู้ซึ่งได้รับมอบหมายจากผู้อำนวยการกองโรงงานกำจัดมูลฝอย สำนักสิ่งแวดล้อมให้มีหน้าที่รับผิดชอบในการควบคุม ดูแลอาคารที่พักอาศัยคณะกรรมการ หมายความว่าคณะกรรมการอาคารที่พักอาศัยของสำนักสิ่งแวดล้อม กรุงเทพมหานครเงินบำรุงอาคารที่พักอาศัย หมายความว่าเงินที่ผู้ได้รับสิทธิเข้าพักอาศัยในอาคารที่พักอาศัยจะต้องจ่ายให้แก่กรุงเทพมหานครตามระเบียบนี้รวมถึงดอกผลของเงินดังกล่าวด้วยข้อ๕ ให้มีคณะกรรมการอาคารที่พักอาศัยของสำนักสิ่งแวดล้อมกรุงเทพมหานคร ประกอบด้วย(๑) ผู้อำนวยการสำนักสิ่งแวดล้อม ประธานกรรมการ(๒) รองผู้อำนวยการสำนักสิ่งแวดล้อม รองประธานกรรมการ(๓) หัวหน้าส่วนราชการในสังกัดสำนักสิ่งแวดล้อม กรรมการ(๔) ผู้อำนวยการกองโรงงานกำจัดมูลฝอย กรรมการและเลขานุการสำนักสิ่งแวดล้อม(๕) หัวหน้าฝ่ายการเจ้าหน้าที่ สำนักงานเลขานุการกรรมการและผู้ช่วยเลขานุการสำนักสิ่งแวดล้อม(๖) หัวหน้าฝ่ายบริหารงานทั่วไป ผู้ช่วยเลขานุการกองโรงงานกำจัดมูลฝอย สำนักสิ่งแวดล้อมข้อ๖ ให้คณะกรรมการมีอำนาจหน้าที่ดังนี้(๑)กำหนดแผนงานในการพัฒนาอาคารที่พักอาศัย(๒)กำหนดหลักเกณฑ์ที่ผู้ได้รับสิทธิและผู้ร่วมพักอาศัยต้องปฏิบัติเท่าที่ไม่ขัดหรือแย้งกับระเบียบนี้(๓)อนุมัติการเข้าพักอาศัยในอาคารที่พักอาศัย(๔)เพิกถอนสิทธิการเข้าพักอาศัยในอาคารที่พักอาศัย(๕)กำหนดอัตราค่าใช้จ่ายตามข้อ ๑๔(๖)แต่งตั้งคณะอนุกรรมการหรือคณะทำงานเพื่อทำหน้าที่ตามที่คณะกรรมการมอบหมาย(๗)ดำเนินการใด ๆ เพื่อให้เป็นไปตามระเบียบนี้ข้อ๗ ผู้มีสิทธิเข้าพักอาศัยในอาคารที่พักอาศัยจะต้องมีคุณสมบัติตามกำหนดและให้ผู้บังคับบัญชารับรองคุณสมบัติดังกล่าวคือ(๑)เป็นข้าราชการหรือลูกจ้างประจำ(๒)กรณีเป็นข้าราชการกรุงเทพมหานครสามัญต้องเป็นผู้ดำรงตำแหน่งประเภททั่วไปไม่เกินระดับชำนาญงาน ตำแหน่งประเภทวิชาการไม่เกินระดับชำนาญการ กรณีเป็นข้าราชการครูและบุคลากรทางการศึกษากรุงเทพมหานครต้องเป็นผู้ดำรงตำแหน่งที่มีวิทยฐานะไม่เกินชำนาญการ สำหรับลูกจ้างประจำต้องเป็นผู้มีอัตราค่าจ้างไม่เกินค่ากลางระหว่างเงินเดือนขั้นตํ่าขั้นสูงของข้าราชการตำแหน่งประเภททั่วไป ระดับชำนาญงาน(๓)ไม่มีบ้านพักอาศัยเป็นของตนเองหรือคู่สมรส(๔)ไม่มีสิทธิได้รับเงินค่าเช่าบ้านตามกฎหมายว่าด้วยค่าเช่าบ้านข้าราชการ(๕)ไม่ได้รับการสงเคราะห์จากทางราชการ รัฐวิสาหกิจ หรือธนาคารให้มีสิทธิกู้เงินเพื่อกิจการที่พักอาศัยของตนหรือคู่สมรส(๖)เป็นผู้มีความประพฤติดี ไม่เสพติดสุรา ของมึนเมาหรือยาเสพติดทุกชนิด ไม่หมกมุ่นในการพนัน(๗)ตนเองหรือคู่สมรสไม่ได้เข้าพักอาศัยในอาคารที่กรุงเทพมหานครจัดให้ข้าราชการและลูกจ้างประจำพักอาศัยเพื่อวัตถุประสงค์ในการสงเคราะห์เรื่องที่พักอาศัยแห่งใดแห่งหนึ่งอยู่แล้ว(๘)ไม่เคยถูกเพิกถอนสิทธิการพักอาศัยในอาคารที่กรุงเทพมหานครจัดให้ข้าราชการและลูกจ้างประจำพักอาศัยเพื่อวัตถุประสงค์ในการสงเคราะห์เรื่องที่พักอาศัยแห่งใดแห่งหนึ่งมาก่อนข้อ๘ การพิจารณาคัดเลือกบุคคลผู้ได้รับสิทธิเข้าพักอาศัยในอาคารที่พักอาศัยให้พิจารณาตามลำดับดังนี้(๑)ลูกจ้างประจำสังกัดฝ่ายรักษาความสะอาดและสวนสาธารณะสำนักงานเขต ที่ปฏิบัติหน้าที่ขับรถเก็บขนมูลฝอยและต้องรับมอบและส่งมอบรถที่จอดไว้ที่ศูนย์กำจัดมูลฝอยอ่อนนุชหรือศูนย์กำจัดมูลฝอยหนองแขม(๒)ข้าราชการหรือลูกจ้างประจำที่ปฏิบัติงานที่ศูนย์กำจัดมูลฝอยอ่อนนุชหรือศูนย์กำจัดมูลฝอยหนองแขมสำนักสิ่งแวดล้อม(๓)ข้าราชการหรือลูกจ้างประจำสังกัดสำนักสิ่งแวดล้อมซึ่งหัวหน้าส่วนราชการในสังกัดสำนักสิ่งแวดล้อมเสนอชื่อ(๔)ข้าราชการหรือลูกจ้างประจำนอกเหนือ (๑) (๒) และ (๓)ข้อ๙ ลำดับความสำคัญในการพิจารณาเข้าพักอาศัย(๑)บ้านที่พักอาศัยประสบอัคคีภัย ภัยธรรมชาติ หรือวินาศภัยอื่น ๆจนไม่สามารถใช้เป็นที่พักอาศัยได้(๒)ต้องคำพิพากษาของศาลให้ออกจากที่อยู่เดิม(๓)บ้านพักอาศัยของตนหรือคู่สมรสถูกเวนคืนและกรณีเป็นที่ยุติว่าต้องออกจากที่พักอาศัยนั้น(๔)พักอยู่ในสถานที่ไม่เหมาะสม เช่น วัด เป็นต้น(๕)เช่าบ้านอยู่หรืออาศัยผู้อื่นอยู่(๖)อยู่ไกลที่ทำงานการเดินทางไม่สะดวก(๗)เหตุจำเป็นอื่น ๆ ที่คณะกรรมการเห็นว่าสมควรนำมาประกอบการพิจารณาเพิ่มเติมข้อ๑๐ ผู้ได้รับสิทธิเข้าพักอาศัยในอาคารที่พักอาศัยจะต้องเข้าพักอาศัยเอง ห้ามมิให้บุคคลอื่นเข้าพักอาศัยแทนหรือร่วมพักอาศัย หรือใช้ประโยชน์ยกเว้นบุคคลซึ่งคณะกรรมการอนุญาตเท่านั้นที่จะร่วมพักอาศัยด้วยได้ผู้ได้รับสิทธิเข้าพักอาศัยในอาคารที่พักอาศัยจะต้องปฏิบัติตามข้อปฏิบัติและต้องไม่กระทำการใดอันเป็นข้อห้ามดังนี้(๑)ต้องปฏิบัติตามระเบียบต่าง ๆ ของทางราชการและเชื่อฟังคำแนะนำของเจ้าหน้าที่(๒)ต้องดูแล รักษาห้องพักอาศัยทั้งภายในและภายนอกให้สะอาดเรียบร้อยอยู่เสมอ(๓)หากห้องพักอาศัยและสิ่งก่อสร้างภายในห้องพักอาศัยมีการชำรุดเสียหายต้องแจ้งเจ้าหน้าที่เพื่อแก้ไขโดยเร็วพร้อมทั้งอำนวยความสะดวกในระหว่างการซ่อมแซมด้วย(๔)ต้องยินยอมให้เจ้าหน้าที่เข้าไปตรวจสอบห้องพักอาศัยตามอำนาจหน้าที่(๕)หากค้างชำระค่าน้ำประปาหรือค่ากระแสไฟฟ้าจนกระทั่งถูกตัดมาตรวัดจะต้องเป็นผู้ดำเนินการติดตั้งมาตรวัดให้แล้วเสร็จโดยเร็ว(๖)ต้องไม่ใช้ห้องพักอาศัยเพื่อประโยชน์อย่างอื่นนอกจากการพักอาศัยเท่านั้น(๗)ต้องไม่เล่นการพนันทุกชนิดในห้องพักอาศัย อาคารที่พักอาศัยหรือบริเวณอาคารที่พักอาศัย(๘)ต้องไม่ดื่มสุราหรือเสพสิ่งเสพติดใด ๆ ในห้องพักอาศัย อาคารที่พักอาศัยหรือบริเวณอาคารที่พักอาศัย(๙)ต้องไม่ต่อเติม ดัดแปลง ย้าย หรือรื้อถอนส่วนใด ๆ ของห้องพักอาศัยหรืออาคารที่พักอาศัยรวมทั้งการตอกวัสดุต่างๆ ที่อาจทำให้เกิดความเสียหายต่อผนังห้องพักอาศัยหรืออาคารที่พักอาศัยด้วย(๑๐)ต้องไม่เลี้ยงสัตว์ที่อาจจะก่อให้เกิดความรำคาญ เดือดร้อน อันตรายหรือเป็นภัยต่อความสงบสุขแก่ผู้พักอาศัยคนอื่น ๆ หรือก่อให้เกิดความสกปรกต่อห้องพักอาศัยอาคารที่พักอาศัย หรือบริเวณอาคารที่พักอาศัย เช่น สุนัข แมว เป็นต้น(๑๑)ต้องไม่ประกอบการใด ๆ หรือมีพฤติกรรมใด ๆอันเป็นที่รังเกียจแก่สังคมหรือก่อให้เกิดความรำคาญ เดือดร้อน อันตรายหรือเป็นภัยต่อความสงบสุขแก่ผู้พักอาศัยคนอื่น ๆผู้ได้รับสิทธิเข้าพักอาศัยในอาคารที่พักอาศัยผู้ใดไม่ปฏิบัติตามข้อปฏิบัติหรือฝ่าฝืนข้อห้ามตามวรรคสอง ข้อหนึ่งข้อใดหรือยอมให้ผู้ร่วมพักอาศัยไม่ปฏิบัติตามข้อปฏิบัติหรือฝ่าฝืนข้อห้ามตามวรรคสอง(๑) (๒) (๓) (๔) (๖) (๗) (๘) (๙) (๑๐) หรือ (๑๑)ให้สำนักสิ่งแวดล้อมแจ้งพร้อมส่งพยานหลักฐานไปให้ผู้บังคับบัญชาของผู้นั้นพิจารณาดำเนินการทางวินัยตามควรแก่กรณีข้าราชการหรือลูกจ้างประจำหรือลูกจ้างชั่วคราวผู้ใดไม่ได้รับสิทธิเข้าพักอาศัยในอาคารที่พักอาศัยแต่ได้เข้าพักอาศัยแทนผู้ได้รับสิทธิเข้าพักอาศัยให้สำนักสิ่งแวดล้อมแจ้งพร้อมส่งพยานหลักฐานไปให้ผู้บังคับบัญชาของผู้นั้นพิจารณาดำเนินการทางวินัยตามควรแก่กรณีข้อ๑๑ ผู้ได้รับสิทธิเข้าพักอาศัยในอาคารที่พักอาศัยจะถูกเพิกถอนสิทธิการพักอาศัยในกรณีต่อไปนี้(๑)ขาดคุณสมบัติข้อหนึ่งข้อใดตามข้อ ๗(๒)ไม่ปฏิบัติตามสัญญาเข้าพักอาศัยในอาคารที่พักอาศัยข้อหนึ่งข้อใด(๓)ไม่เข้าพักอาศัยภายในหนึ่งเดือนนับแต่วันที่ทำสัญญาเข้าพักอาศัยในอาคารที่พักอาศัย(๔)ไม่ปฏิบัติตามข้อปฏิบัติหรือฝ่าฝืนข้อห้ามหรือยอมให้ผู้ร่วมพักอาศัยไม่ปฏิบัติตามข้อปฏิบัติหรือฝ่าฝืนข้อห้ามตามข้อ ๑๐วรรคสาม และเจ้าหน้าที่ได้ตักเตือนแล้วแต่ก็ยังไม่ปฏิบัติตามหรือฝ่าฝืนอีก(๕)ไม่ชำระค่าบำรุงอาคารที่พักอาศัยเป็นเวลาติดต่อกันสามเดือน(๖)ค้างชำระค่าน้ำประปาหรือค่าไฟฟ้าจนกระทั่งถูกตัดมาตรวัดและไม่ดำเนินการติดตั้งมาตรวัดให้แล้วเสร็จภายในหนึ่งเดือนนับแต่วันที่ถูกตัดมาตรวัดข้อ๑๒ ผู้ถูกเพิกถอนสิทธิการพักอาศัยตามข้อ ๑๑ต้องออกจากอาคารที่พักอาศัยพร้อมขนย้ายทรัพย์สินของตนและผู้ร่วมพักอาศัยออกไปภายในสองเดือนนับแต่วันที่ได้รับแจ้งว่าถูกเพิกถอนสิทธิการพักอาศัยหากผู้ถูกเพิกถอนสิทธิการพักอาศัยไม่ปฏิบัติตามวรรคหนึ่งให้สำนักสิ่งแวดล้อมแจ้งพร้อมส่งพยานหลักฐานไปให้สำนักงานกฎหมายและคดีสำนักปลัดกรุงเทพมหานคร ดำเนินการตามกฎหมาย และให้แจ้งพร้อมส่งพยานหลักฐานไปให้ผู้บังคับบัญชาของผู้นั้นพิจารณาดำเนินการทางวินัยตามควรแก่กรณีอีกทางหนึ่งด้วยข้อ๑๓ เมื่อผู้ได้รับสิทธิเข้าพักอาศัยในอาคารที่พักอาศัยถึงแก่ความตายให้บุคคลที่คณะกรรมการอนุญาตให้ร่วมพักอาศัยออกจากอาคารที่พักอาศัยพร้อมขนย้ายทรัพย์สินของตนออกไปภายในหกเดือนนับแต่วันที่ผู้นั้นถึงแก่ความตายหากบุคคลที่คณะกรรมการอนุญาตให้ร่วมพักอาศัยไม่ปฏิบัติตามวรรคหนึ่งให้สำนักสิ่งแวดล้อมแจ้งพร้อมส่งพยานหลักฐานไปให้สำนักงานกฎหมายและคดีสำนักปลัดกรุงเทพมหานคร ดำเนินการตามกฎหมายข้อ๑๔ ผู้ได้รับสิทธิเข้าพักอาศัยในอาคารที่พักอาศัยต้องรับผิดชอบค่าใช้จ่ายต่อไปนี้(๑)ค่าบำรุงอาคารที่พักอาศัย(๒)ค่าประกันอัคคีภัย(๓)ค่าน้ำประปาและค่ารักษามาตรน้ำประปา(๔)ค่าประกันความเสียหายอันอาจจะเกิดขึ้นจากการพักอาศัยในอาคารที่พักอาศัย(๕)ค่าไฟฟ้าค่าใช้จ่ายตามวรรคหนึ่ง(๑) (๒) (๓) และ (๔)ให้เป็นไปตามที่คณะกรรมการกำหนดตามสัญญาเข้าพักอาศัยในอาคารที่พักอาศัยข้อ๑๕ ข้าราชการและลูกจ้างประจำที่มีความประสงค์จะขอเข้าพักอาศัยในอาคารที่พักอาศัยให้ยื่นคำร้องตามแบบที่คณะกรรมการกำหนดต่อผู้อำนวยการสำนักสิ่งแวดล้อมโดยผ่านผู้บังคับบัญชาระดับหัวหน้าส่วนราชการหรือหัวหน้าหน่วยงาน แล้วแต่กรณีและต้องแสดงหลักฐานประกอบการขอเข้าพักอาศัยในอาคารที่พักอาศัยดังนี้(๑)สำเนาบัตรประจำตัวเจ้าหน้าที่ของรัฐ(๒)สำเนาทะเบียนบ้าน(๓)หลักฐานตามข้อ ๗ ข้อ ๘ และหลักฐานอื่นที่เกี่ยวข้องตามข้อ ๙หากผู้ยื่นคำร้องตามวรรคหนึ่งแจ้งข้อความหรือแสดงหลักฐานอันเป็นเท็จให้สำนักสิ่งแวดล้อมแจ้งพร้อมส่งพยานหลักฐานไปให้ผู้บังคับบัญชาของผู้นั้นพิจารณาดำเนินการทางวินัยตามควรแก่กรณีข้อ๑๖ ผู้ยื่นคำร้องที่ได้รับอนุมัติให้เข้าพักอาศัยในอาคารที่พักอาศัยต้องทำสัญญากับกรุงเทพมหานครตามแบบสัญญาเข้าพักอาศัยในอาคารที่พักอาศัยภายในสิบห้าวันนับแต่วันที่ได้รับแจ้งการอนุมัติโดยให้ผู้อำนวยการสำนักสิ่งแวดล้อมเป็นผู้ลงนามในสัญญาในนามกรุงเทพมหานครข้อ๑๗ เงินบำรุงอาคารที่พักอาศัยไม่ต้องนำส่งเป็นเงินรายรับของกรุงเทพมหานครโดยให้นำไปใช้เป็นค่าใช้จ่ายในการรักษาความสะอาดอาคารที่พักอาศัยและบริเวณอาคารที่พักอาศัยตลอดจนการรักษาความเป็นระเบียบเรียบร้อย ความปลอดภัย และค่าซ่อมแซมสิ่งชำรุดเสียหายตามสภาพการใช้สอย รวมทั้งค่าใช้จ่ายอื่น ๆที่เกี่ยวเนื่องกับการดำเนินงานอาคารที่พักอาศัย เฉพาะกรณีที่ไม่มีเงินงบประมาณหรือมีไม่เพียงพอหรือมีเหตุจำเป็นรีบด่วนไม่สามารถเบิกจ่ายเงินงบประมาณได้ทันข้อ๑๘ การอนุมัติให้ใช้เงินบำรุงอาคารที่พักอาศัยครั้งหนึ่งให้เป็นอำนาจของผู้ดำรงตำแหน่งและภายในวงเงินดังต่อไปนี้(๑) ผู้อำนวยการกองโรงงานกำจัดมูลฝอย ไม่เกิน๑๐๐,๐๐๐ บาทสำนักสิ่งแวดล้อม(๒) ผู้อำนวยการสำนักสิ่งแวดล้อม ไม่จำกัดวงเงินหรือรองผู้อำนวยการสำนักสิ่งแวดล้อมที่ผู้อำนวยการสำนักสิ่งแวดล้อมมอบหมายการสั่งจ่ายเงินจากธนาคารหรือสถาบันการเงินให้ประธานกรรมการหรือรองประธานกรรมการอาคารที่พักอาศัยของสำนักสิ่งแวดล้อมกรุงเทพมหานครกับกรรมการและเลขานุการหรือกรรมการและผู้ช่วยเลขานุการของคณะกรรมการอาคารที่พักอาศัยของสำนักสิ่งแวดล้อมกรุงเทพมหานคร ร่วมกันลงนามในเช็คสั่งจ่ายเงินหรือใบถอนเงินข้อ๑๙ การพัสดุ การรับเงินการเบิกจ่ายเงิน และการเก็บรักษาเงิน ให้นำข้อบัญญัติ ข้อบังคับ ระเบียบหรือคำสั่งของกรุงเทพมหานครว่าด้วยการนั้น มาใช้บังคับโดยอนุโลมข้อ๒๐ ให้กองโรงงานกำจัดมูลฝอยสำนักสิ่งแวดล้อม รับผิดชอบในการควบคุม ดูแลการบริหารจัดการอาคารที่พักอาศัยตลอดจนการพักอาศัยของข้าราชการและลูกจ้างประจำให้เป็นไปตามระเบียบนี้และให้จัดทำรายงานบัญชีรายรับ รายจ่ายเงินบำรุงอาคารที่พักอาศัยเป็นประจำทุกเดือน และเมื่อสิ้นปีงบประมาณให้รายงานสรุปบัญชีรายรับ- รายจ่ายเงินบำรุงอาคารที่พักอาศัยประจำปีและเงินคงเหลือให้ผู้อำนวยการสำนักสิ่งแวดล้อมและปลัดกรุงเทพมหานครทราบตามลำดับข้อ๒๑ ในกรณีที่มีเหตุพิเศษสมควรปฏิบัติเป็นอย่างอื่นหรือที่ไม่มีกำหนดไว้ในระเบียบนี้ ให้เสนอผู้ว่าราชการกรุงเทพมหานครพิจารณาสั่งการเป็นกรณีๆ ไปข้อ๒๒ ให้ปลัดกรุงเทพมหานครรักษาการตามระเบียบนี้ประกาศ ณ วันที่ ๑๙ธันวาคม พ.ศ. ๒๕๕๙พลตำรวจเอก อัศริน ขวัญเมืองผู้ว่าราชการกรุงเทพมหานครปริยานุช/จัดทำ๒๖ ธันวาคม๒๕๕๙ชวัลพร/ตรวจ๑๓ มกราคม ๒๕๖๐[๑] ราชกิจจานุเบกษาเล่ม ๑๓๓/ตอนพิเศษ ๒๙๙ ง/หน้า ๑/๒๐ ธันวาคม ๒๕๕๙